text: Commentary on the beautiful city of Fuglafjordur in the Faroe islands, including photos and news
text: #000000
text: Á Vágaportalinum 12. august 2011 skrivar Zakarias Wang eina grein, sum ikki kann takast fyri annað enn skemt á høgum støði, har hann førir fram, at kommunurnar stórt sæð bert eru til ampa fyri okkara samfelag, og tí eiga at verða avtiknar.
text: #000004
text: Pástandir hansara eru: *at kommunustýrislimir hava mestsum einki at siga, *at avgerðirnar verða tiknar av embætisfólki, *at kommunuskatturin fer upp, uttan at meir fæst burturúr, og *at heildarskatturin veksur, tá fleiri myndugleikar skulu áleggja hann.
text: #000006
text: Sjáldan er nakar við so fáum grundgevingum komin so skjótt til eina so kollveltandi niðurstøðu. Hyggja vit so nærri at grundgevingunum, verður enn verri, tí tær eru heilt burturvið.
text: #000008
text: Politikarar eru valdir at stýra
  At pástanda, at kommunustýrislimir mestsum einki hava at siga, og at embætisfólkini stýra kommununum, er rættiliga áhugavert.
text: #000009
text: Fyri ein og hvønn politikara, sum verður valdur inn í eitt kommunustýri, er tað ein avbjóðing at taka ábyrgd fyri sínum heimildum sum fólkavaldur.
text: #000010
text: Tey, sum kenna almenna húsarhaldið, vita, at kommunurnar eru munandi dugnaligari enn landið til at taka sær av teimum borgaravendu tænastunum og at fáa nógv burtur úr teimum krónum, sum koma inn í skatti.
text: #000012
text: Dømini um hetta eru fleiri. Eitt nú tá ið kommunurnar yvirtóku fulla ábyrgd av barnaansingini, og tá ið tær yvirtóku meginpartin av barnaverndarøkinum.
text: #000013
text: Eisini eru mong dømi um, hvussu tann kommunali myndugleikin – í góðum samstarvi við vinnuligar aktørar í lokalsamfelagnum – hava skapt og skapa framburð og vinnulig framstig, sum alt okkara samfelag byggir á og nýtir gott av.
text: #000014
text: Tað er tí púra burturvið at pástanda, at vit einki fáa burturúr kommunuskattinum.
text: #000015
text: Eg havi fleiri ferðir áður ávarað ímóti at avtaka Føroyar sum land við at taka burtur teir grundarsteinar, sum hava bygt, byggja og mynda landið.
text: #000016
text: Millum hesar grundarsteinar vóru valdømini, sum sentraliserandi kreftirnar her á landi megnaðu at avtaka. Hetta var ómetaliga stórur missur fyri samfelag okkara, ið vit longu nú síggja óhepnar fylgjur av.
text: #000017
text: Ein annar týðandi grundarsteinur í samfelagsbygnaði okkara eru kommunurnar. Eg fari enn staðiligari at mótmæla øllum álopum á kommunurnar, tað kann prógvast, at tær eru ein týðandi partur av merginum í samfelag okkara.
text: #000018
text: Latið okkum heldur halda fram at menna kommunurnar til at átaka sær tær borgaravendu uppgávurnar, samstundis sum landsmyndugleikin røkir sína uppgávu sum lóggávuvald og eftirlit.
text: #000020
text: Tankar og tónar í Fuglafirði
text: #000026